Blaze7451/Wiki-th-20250601 huggingface dataset:
สาย 1 (รถไฟใต้ดินมุมไบ)

สาย 1 สีน้ำเงิน (Blue Line 1) ของรถไฟใต้ดินมุมไบ หรือ สายวรโสวา-อันเธรี-ฆาตโกปร (Versova-Andheri-Ghatkopar Line) เป็นส่วนหนึ่งของระบบรถไฟฟ้าของเมืองมุมไบ ประเทศอินเดีย ระยะทางรวม 11.40 กิโลเมตร และเป็นรถไฟฟ้ายกระดับทั้งหมด มีสถานีรวม 12 สถานี จากวรโสวา ไป ฆาตโกปร เชื่อมต่อย่านชานเมืองทางตะวันออกเข้ากับทางตะวันตกของมุมไบ สร้างขึ้นด้วยงบประมาณราว c ภายใต้การให้บริการโดย Metro One Operation Pvt Ltd (MOOPL) ภายใต้สัญญาอายุ 5 ปี 
สายสีน้ำเงินเปิดให้บริการในวันที่ 8 มิถุนายน 2014 และเป็นระบบเมโทรที่มีผู้เข้าใช้บริการหนาแน่นที่สุดเป็นอันดับแปดของโลก

**อ้างอิง**

**แหล่งข้อมูลอื่น**
 The official site of Mumbai Metro-  UrbanRail.Net
วัดใหม่กระทุ่มล้ม

วัดใหม่กระทุ่มล้ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงลำต้อยติ่ง เขตหนองจอก กรุงเทพมหานคร มีที่ดินตั้งวัด 16 ไร่ 6 งาน 16 ตารางวา ที่ธรณีสงฆ์จำนวน 1 แปลง เนื้อที่ 25 ไร่ 3 งาน 64 ตารางวา
วัดใหม่กระทุ่มล้มสร้างขึ้นเมื่อ พ.ศ. 2437 โดยมีนายทองและนางเข็มดำเนินการสร้างวัดและคงเป็นผู้บริจาคที่ดินด้วย เมื่อได้สร้างวัดแล้วขนานนามว่า "วัดใหม่กระทุ่มล้ม" หมายถึงวัดที่สร้างขึ้นใหม่ที่คลองกระทุ่มล้ม ได้นิมนต์พระธุดงค์รูปหนึ่งนามว่าหลวงพ่อพลอยมาปกครองวัดเป็นรูปแรก วัดได้รับพระราชทานวิสุงคามสีมาเมื่อวันที่ 20 มีนาคม พ.ศ. 2452 ได้รับพระราชทานวิสุงคามสีมาเมื่อวันที่ครั้งหลังเมื่อวันที่ 20 ตุลาคม พ.ศ. 2543 ได้ประกอบพิธีผูกพัทธสีมาเมื่อประมาณ พ.ศ. 2452 ทางวัดได้เปิดสอนโรงเรียนพระปริยัติธรรมตั้งแต่ พ.ศ. 2490 
อาคารเสนาสนะ ได้แก่ อุโบสถหลังเก่ากว้าง 8 เมตร ยาว 16 เมตร สร้างประมาณ พ.ศ. 2452 ต่อมาได้ทำการก่อสร้างอุโบสถหลังใหม่เมื่อ พ.ศ. 2525 กว้าง 8 เมตร ยาว 8 เมตร ลักษณะเป็นทรงไทยครึ่งตึกครึ่งไม้ ศาลาการเปรียญกว้าง 15 เมตร ยาว 30 เมตร สร้างด้วยไม้เนื้อเข็ง 2 ชั้น มีมุขหน้าหลังคาลักษณะเป็นทรงปั้นหยา ปูชนียวัตถุ ได้แก่ พระประธานในอุโบสถหน้าต้าง 1.50 เมตร พร้อมด้วยพระโมคคัลลาและพระสารีบุตร เป็นพระพุทธรูปสมัยรัตนโกสินทร์ จีวรดอกพิกุล

**รายนามเจ้าอาวาส**
 หลวงพ่อพลอย- หลวงพ่อปลิ่ม- หลวงพ่อพุฒ- พระอาจารย์วัน- พระอธิการอั๋น- พระอธิการเจิม- พระอธิการฉวย กวิวํโส- พระอาจาย์ทองใบ- พระอธิการบุญเสริม อภิปุญฺโญ

**อ้างอิง**
ใหม่กระทุ่มล้ม
วัดมงคลนิมิตร (จังหวัดสมุทรปราการ)

วัดมงคลนิมิตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเสาธง อำเภอบางเสาธง จังหวัดสมุทรปราการ มีเนื้อที่ 23 ไร่ 1 งาน 52 ตารางวา ที่ธรณีสงฆ์ จำนวน 1 แปลง รวม 300 ไร่
วัดมงคลนิมิตรเดิมชาวบ้านเรียก วัดคลองพ่อเฒ่า ระบุปีที่สร้างวัดคือเมื่อ พ.ศ. 2478 โดยประมาณ พ.ศ. 2475 มีพระธุดงค์รูปหนึ่งชื่อ หลวงพ่อเถว ได้มาปักกลดในที่ดินของโยมมหาชื้นและโยมเฮี๊ยะที่บริเวณนี้ ชาวบ้านและเจ้าของที่จึงได้ช่วยกันสร้างกุฏิให้ท่านหนึ่งหลังพร้อมทั้งนำอาหารมาถวายทุกวันมิได้ขาด ท่านจำพรรษาอยู่ได้ประมาณ 2 ปีเศษ ก็ได้อำลาญาติโยม เพื่อเดินธุดงค์ต่อไป ต่อมาไม่นานมีพระภิกษุอีกรูปชื่อ พระอาจารย์แก้วได้เดินธุดงค์มาจำพรรษาทีสำนักสงฆ์แห่งนี้อีกประมาณ 2 ปีแล้วท่านก็ลาสิกขาไป หลังจากนั้นโยมมหาชื้นจึงได้ไปนิมนต์ พระอาจารย์เฉลา มาเป็นเจ้าสำนักสงฆ์ ชาวบ้านได้ช่วยกันสร้างกุฏิขึ้นมาอีก 5 หลัง และศาลาการเปรียญ 1 หลัง ต่อมาพระอาจารย์เฉลาได้ลาญาติโยมเพื่อเดินธุดงค์ต่อไป ดังนั้นทางสำนักสงฆ์จึงได้ขาดเจ้าสำนักลง ชาวบ้านจึงนิมนต์พระภิกษุสือ สุขทายโก และโยมมหาชื้นกับโยมเฮี๊ยะ ได้มีจิตศรัทธาบริจาคที่ถวายในปี พ.ศ. 2480 ต่อมาวัดได้รับพระราชทานวิสุงคามสีมาเมื่อวันที่ 29 กรกฎาคม พ.ศ. 2484
อุโบสถของวัดสร้างเมื่อ พ.ศ. 2493 โดยการบริจาคทรัพย์ของโยมมหาชื้นและเฮี๊ยะ มงคล ร่วมกับชาวบ้านผู้มีจิตศรัทธา

**อ้างอิง**
มงคลนิมิตร
วัดลาดหวาย

วัดลาดหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเพรียง อำเภอบางบ่อ จังหวัดสมุทรปราการ มีที่ดินตั้งวัดเนื้อที่ 8 ไร่ 2 งาน อาณาเขต ทิศเหนือยาว 35 วา ติดต่อกับที่เอกชน ทิศใต้ยาว 15 วา ติดต่อกับคลองทิศตะวันออกยาว 40 วา ติดต่อกับคลองพ่อเฒ่า ทิศตะวันตกติดต่อกับคลอง
วัดลาดหวายสร้างเมื่อ พ.ศ. 2455 โดยมีนายกรุดและนางแหยม แดงน้อยเป็นผู้ถวายที่ดินและร่วมกับชาวบ้านสร้างวัดขึ้นมา ได้รับพระราชทานวิสุงคามสีมาเมื่อวันที่ 2 กันยายน พ.ศ. 2501 เขตวิสุงคามสีมากว้าง 24 เมตร ยาว 24 เมตร ทางวัดได้ให้ทางราชการอาศัยศาลาการเปรียญเปิดสอนโรงเรียนประชาบาลเริ่มในปี พ.ศ. 2482
อาคารเสนาสนะ ได้แก่ อุโบสถใหม่สร้างแทนอุโบสถหลังเก่า ลักษณะทรงไทยจัตุรมุข กุฏิสงฆ์จำนวน 9 หลังส่วนมากเป็นอาคารไม้ ทรงไทยโบราณ หอสวดมนต์สร้างเมื่อ พ.ศ.  2519 ศาลาการเปรียญ 2 ชั้นจำนวน 1 หลัง ศาลาบำเพ็ญกุศลจำนวน 1 หลัง เมรุสร้างเมื่อ พ.ศ. 2532 จำนวน 1 หลัง หอระฆังจำนวน 1 หลัง และศาลาท่าน้ำจำนวน 3 หลัง

**รายนามเจ้าอาวาส**
 อาจารย์ม่วง อินดี พ.ศ. 2477–2488 - อาจารย์นาค พ.ศ. 2488–2496 - อาจารย์แจ่ม พ.ศ. 2496–2499   - อาจารย์เหรียญ อคฺคญาโณ พ.ศ. 2499–2513     - พระมหาภุชงค์ ปญฺญาธโร พ.ศ. 2513–2521 - พระอธิการสุพรรณ อินฺทโชโต พ.ศ. 2521–2530 - พระอธิการทิพย์ พ.ศ. 2530–2536- พระอธิการเฉลียว พ.ศ. 2537–2543- พระอธิการทวีป ชุตินฺธโร พ.ศ. 2544–2559- พระครูสมุทรนันทคุณ (ชานนทร์ อุตฺตโร) พ.ศ. 2560–ปัจจุบัน

**อ้างอิง**
ลาดหวาย
จอฟฟรี่ย์ พรหมมายนต์

ธีรยุทธ จอฟฟรี่ย์ พรหมมายนต์ (25 ตุลาคม พ.ศ. 2514 — ) เป็นอดีตนักฟุตบอลอาชีพไทยเชื้อสายดัตช์ ตำแหน่งกองหลัง
โดย จอฟฟรี่ย์ พรหมมายนต์ เป็นผู้เล่นชาวไทยคนแรกที่ได้เล่นในเอเรอดีวีซีและยูฟ่าแชมเปียนส์ลีก

**ประวัติ**
ธีรยุทธ เกิดเมื่อวันที่ 25 ตุลาคม พ.ศ. 2514 ที่เมืองอุดรธานี ในจังหวัดอุดรธานีของประเทศไทย มีบิดาเป็นชาวอเมริกัน มารดาเป็นชาวไทย โดยพ่อของเขาถูกเรียกตัวไปสหรัฐอเมริกาก่อนวันเกิดปีแรกของธีรยุทธ ต่อมาธีรยุทธย้ายตามคุณแม่ไปโตที่เนเธอร์แลนด์เมื่อเขาอายุ 8 ขวบ

**เกียรติประวัติ**
เปเอสเฟ ไอนด์โฮเฟิน- เอเรอดีวีซี: 1990–91, 1991–92

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดอุดรธานี
หมวดหมู่:นักฟุตบอลชาวดัตช์
หมวดหมู่:ชาวไทยเชื้อสายดัตช์
หมวดหมู่:ชาวไทยเชื้อสายอเมริกัน
หมวดหมู่:กองหลังฟุตบอล
หมวดหมู่:ผู้เล่นเปเอสเฟ ไอนด์โฮเฟิน
หมวดหมู่:ผู้เล่นสปาร์ตาโรตเตอร์ดัม
หมวดหมู่:ผู้เล่นวิลเลิมตเว
หมวดหมู่:ผู้เล่นในเอเรอดีวีซี
หมวดหมู่:นักฟุตบอลชายชาวไทยที่ค้าแข้งในต่างประเทศ
วัดวังชัยทรัพย์วิมล

วัดวังชัยทรัพย์วิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักสาม อำเภอบ้านแพ้ว จังหวัดสมุทรสาคร ปัจจุบันมีพระครูสาครธรรมวิมล เป็นเจ้าอาวาส วัดยังเป็นที่ตั้งของสำนักปฏิบัติธรรมประจำจังหวัดสมุทรสาครแห่งที่ 6
วัดวังชัยทรัพย์วิมล เดิมชื่อ วัดวังจระเข้ เริ่มสร้างขึ้นเมื่อ พ.ศ. 2528 ซึ่งเดิมเป็นเพียงสำนักสงฆ์ มีพระประมวล จนฺทสโรปกครอง นายเลื่อนและนางถนอมพรรณ ยอดวิมล เป็นผู้บริจาคที่ดินเพื่อให้เป็นที่ดินสร้างวัด และถวายทุนทรัพย์ร่วมกับชาวบ้านในการสร้างวัด และตั้งขึ้นเมื่อวันที่ 25 กุมภาพันธ์ พ.ศ. 2536 ชื่อว่า "วัดวังชัยทรัพย์วิมล" ตั้งตามชื่อและนามสกุลของตระกูลยอดวิมล ซึ่งเป็นผู้มีศรัทธาให้ที่ดินสร้างวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 
เดิมพื้นที่บริเวณวัดเป็นที่นา ไม่มีคันนา ทำให้มีปลาเข้ามา ซึ่งจระเข้ก็ตามมา บริเวณวัดตรงสระน้ำจึงมีรูปปั้นจระเข้ เพื่อสะท้อนสภาพแวดล้อมในอดีต

**อ้างอิง**
วังชัยทรัพย์วิมล
วัดแคนอก

วัดแคนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี
วัดแคนอกสร้างขึ้นเมื่อ พ.ศ. 2367 ในสมัยพระบาทสมเด็จพระนั่งเกล้าเจ้าอยู่หัว เดิมชื่อ วัดแคร่เบ็ญจ้น เป็นวัดที่ชาวมอญซึ่งมีพระยารามัญมุนีเป็นหัวหน้าและอาศัยอยู่บริเวณนี้สร้างขึ้น ต่อมาชาวบ้านจึงเรียกว่า วัดแค จนกระทั่งใน พ.ศ. 2457 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์ ทรงเห็นว่าในแขวงเมืองนนทบุรีมีวัดแคอยู่ 2 วัด จึงทรงให้เรียกวัดที่อยู่ติดกับแม่น้ำว่า "วัดแคนอก" และเรียกวัดที่อยู่ในสวนว่า "วัดแคใน" เพื่อไม่ให้เกิดความสับสน
เมื่อ พ.ศ. 2475 พระยาพหลพลพยุหเสนา (พจน์ พหลโยธิน) ผู้นำคณะราษฎร ได้นำคณะมากราบสักการะพระประธานในอุโบสถ เกิดความเลื่อมใสที่เห็นพระประธานหันพระพักตร์สู่ทิศตะวันตกและสถานที่ปกคลุมไปด้วยต้นโพธิ์ใหญ่มีอายุหลายร้อยปี จึงอธิษฐานจิตถวายต่อพระพุทธศาสนาว่าหากกระทำการปฏิวัติสำเร็จจะทำนุบำรุงพระพุทธศาสนาที่ตรงนี้ให้เจริญ และแม้ละโลกนี้ไปแล้วก็ขอให้นำอัฐิมาบรรจุ ณ สถานที่แห่งนี้ วัดแคนอกยังเป็นที่ประชุมลับคณะราษฎรก่อนก่อการปฏิวัติสยาม พ.ศ. 2475 ด้วย
อุโบสถหลังเก่าหันหน้าไปทางทิศตะวันตก กุฏิทรงไทย ลวดลาย ช่อฟ้า ใบระกา ไม้ฉลุ หน้าบันเป็นลายดอกโบตั๋น และหน้าอุโบสถยังมีเจดีย์ทรงรามัญ 2 องค์ มีหอพระไตรปิฎกโบราณและวิหาร พระยาพหลพลพยุหเสนา (พจน์ พหลโยธิน) ได้สร้างหอระฆังรูปทรงดอกบัวตูมถวายเป็นพุทธบูชา สร้างซุ้ม 4 ทิศ เพื่อเป็นเครื่องป้องกันหอระฆัง ต่อมาได้สร้างโรงเรียนให้ชื่อว่า โรงเรียนวัดแคนอก (คณะราษฎรบำรุง 1)

**อ้างอิง**
แคนอก
แคนอก
หมวดหมู่:การปฏิวัติสยาม พ.ศ. 2475
วัดศรีรัตนาราม (จังหวัดนนทบุรี)

วัดศรีรัตนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 2 บ้านบางพัง ตำบลบางพูด อำเภอปากเกร็ด จังหวัดนนทบุรี ริมฝั่งแม่น้ำมีปลาน้ำจืดจำนวนมาก จนได้ชื่อว่า วังมัจฉา
วัดศรีรัตนารามสร้างขึ้นเมื่อวันที่ 27 มีนาคม พ.ศ. 2305 ในสมัยอยุธยาตอนปลาย ไม่ทราบนามของผู้สร้าง ชาวบ้านนิยมเรียกชื่อวัดว่า วัดบางพัง ตามชื่อท้องที่ตั้งวัด คือ บ้านบางพังซึ่งมักถูกกระแสน้ำกัดเซาะพังตลอดเวลา ต่อมาเปลี่ยนชื่อมาเป็น "วัดศรีรัตนาราม" วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2307
อาคารเสนาสนะได้แก่ อุโบสถ ได้รับการบูรณะเมื่อ พ.ศ. 2510 ภายในอุโบสถมีภาพเขียนเรื่องอดีตพระพุทธเจ้าตามความเชื่อมอญ พระมาลัย และพระพุทธปฏิมากร และกุฏิสงฆ์ เป็นอาคารไม้และอาคารครึ่งตึกครึ่งไม้ ส่วนปูชนียวัตถุมีพระประธานประจำอุโบสถ พร้อมด้วยพระปางต่าง ๆ อีก 7 องค์ ในวิหารมี 6 องค์ เจดีย์ย่อมุมไม้สิบสอง 1 องค์ สร้างในสมัยอยุธยาตอนปลาย อยู่ที่ด้านหน้าพระอุโบสถ ประชาชนมักมาสักการะรูปปั้นหลวงพ่อแฉ่ง สีลปัญโญ ซึ่งเป็นเกจิอาจารย์ชื่อดังในสมัยสงครามโลกครั้งที่ 2 ท่านสร้างวัตถุมงคลทั้งพระเนื้อผงพิมพ์ทรงสัตว์ต่าง ๆ หลายประเภททั้งพิมพ์ใหญ่ พิมพ์กลาง พิมพ์เล็ก พิมพ์สามเหรียญ เนื้อผง พระรอด ตะกรุด ผ้ายันต์ธง ทรายเสก พระกริ่ง พระชัยวัฒน์ พระประจำวัน นางกวัก พระพุทธกวักสามเหลี่ยม และพระสีวลีชนิดบูชาและคล้องคอ
ริมแม่น้ำเจ้าพระยาหน้าวัดศรีรัตนาราม มีเรือสำเภาก่ออิฐถือปูนยาวประมาณ 7 เมตร สร้างตามคติความเชื่อชาวมอญ ภายในเรือมีเจดีย์ 3 องค์ ซึ่งหมายถึง พระพุทธ พระธรรม และพระสงฆ์

**รายนามเจ้าอาวาส**
 พระอธิการเจริญ- หลวงพ่อแฉ่ง สีลปัญโญ- พระอธิการประมวล ปวัฑฒโน- พระอธิการอินทร์ อกตมโล

**อ้างอิง**
ศรีรัตนาราม
ศรีรัตนาราม
บิ๊กฮีโร่ 6 (การ์ตูน)

บิ๊กฮีโร่ 6 (Big Hero 6) เป็นทีมซูเปอร์ฮีโร่ในหนังสือการ์ตูนอเมริกันที่ตีพิมพ์โดยมาร์เวลคอมิกส์และสร้างโดย แมนออฟแอคชันเอนเตอร์เทนเมนต์
ในปี ค.ศ. 2014 วอลต์ดิสนีย์แอนิเมชันสตูดิโอส์ได้สร้างภาพยนตร์ประเภทแอนิเมชันคอมพิวเตอร์เรื่อง บิ๊กฮีโร่ 6 โดยได้รับแรงบันดาลใจจากตัวละคร ในปี พ.ศ. 2560 มีละครชุดทางโทรทัศน์ที่สร้างจากภาพยนตร์ในชื่อเรื่อง บิ๊กฮีโร่ 6: เดอะซีรีส์ ตัวละครยังปรากฏในวิดีโอเกม คิงดอมฮาร์ท 3 ในโลก San Fransokyo

**อ้างอิง**
หมวดหมู่:มาร์เวลคอมิกส์
หมวดหมู่:ยอดมนุษย์ญี่ปุ่น
หมวดหมู่:ยอดมนุษย์อเมริกันเชื้อสายญี่ปุ่น
หมวดหมู่:หนังสือการ์ตูนที่ได้รับการดัดแปลงเป็นภาพยนตร์แอนิเมชัน
ธีโอ รอสซี

จอห์น ธีโอดอร์ รอสซี (John Theodore Rossi; เกิด 4 มิถุนายน พ.ศ. 2518) เป็นนักแสดงและโปรดิวเซอร์ชาวอเมริกัน มีชื่อเสียงจากการรับบท ฮวน คาร์ลอส "จูซ" ออร์ทิส ในละครชุดช่องเอฟเอ็กซ์เรื่อง ซันออฟอนาร์ชี (2008–2014) เขายังเป็นที่รู้จักจากการรับบท เฮอร์นัน "เชด" อัลวาเรซ ในเรื่อง ลู้ก เคจ (2016–2018)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2518
หมวดหมู่:จักรวาลภาพยนตร์มาร์เวล
ไมเคิล คอสตรอฟฟ์

ไมเคิล คอสตรอฟฟ์ (Michael Kostroff; เกิด 22 พฤษภาคม พ.ศ. 2504) เป็นนักแสดงชาวอเมริกัน เขาปรากฏตัวในละครชุดเรื่อง เดอะไวร์ ทางช่องเอชบีโอ รับบททนายฝ่ายจำเลยชื่อ มอริซ เลวี. คอสตรอฟฟ์แสดงในซีซั่นที่ห้าของซีรีส์และปรากฏตัวในทั้งสี่ฤดูกาลก่อนหน้านี้ในฐานะดารารับเชิญ

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2504
หมวดหมู่:จักรวาลภาพยนตร์มาร์เวล
เจคอบ วาร์กัส

เจคอบ วาร์กัส (Jacob Vargas; เกิด 18 สิงหาคม พ.ศ. 2514) เป็นนักแสดงและนักเต้นชาวเม็กซิกัน-อเมริกัน

**ชีวิตส่วนตัว**
เขาแต่งงานกับซิลเวีย อาร์เซต พวกเขามีลูกสาวสองคน Rosa เกิดใน ค.ศ. 2004 และ Victoria เกิดใน ค.ศ. 2011  วาร์กัสมีพี่น้องผู้ชายสี่คนและน้องสาวหนึ่งคน

**อ้างอิง**
หมวดหมู่:นักแสดงอเมริกัน
หมวดหมู่:นักแสดงเม็กซิกัน
หมวดหมู่:บุคคลที่เกิดในปี พ.ศ. 2514
หมวดหมู่:จักรวาลภาพยนตร์มาร์เวล
รอน ซีแฟส โจนส์

รอน ซีแฟส โจนส์ (Ron Cephas Jones; เกิด 8 มกราคม พ.ศ. 2500) เป็นนักแสดงชาวอเมริกัน มีชื่อเสียงจากการรับบทในละครชุดทางโทรทัศน์เรื่อง ดิสอิสอัส (2559 - 2565) ซึ่งทำให้เขาได้รับการเสนอชื่อเข้าชิงรางวัลไพรม์ไทม์เอมีติดต่อกัน 4 ครั้ง โดยได้รับรางวัลสองรางวัลในสาขานักแสดงรับเชิญยอดเยี่ยมในภาพยนตร์ชุดแนวชีวิตใน พ.ศ. 2561 และ 2563
โจนส์ปรากฏตัวในซีรีส์ทางโทรทัศน์เช่น มิสเตอร์โรบ็อต (2558 - 2559), เดอะเก็ตดาวน์ (2559 - 2560), ลู้ก เคจ (2559 - 2561) และ ทรูธบีโทลด์ (2562) นอกจากนี้เขายังปรากฏตัวในภาพยนตร์หลายเรื่อง เช่น แฮฟเนลสัน (2549), อะครอสเดอะยูนิเวิร์ส (2550), แกลสชิน (2557), เดอะฮอลิเดย์แคลินเดอร์ (2561), ด็อกเดส์ (2561) และ โดเลไมต์อิสมายเนม (2562)
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2500
หมวดหมู่:จักรวาลภาพยนตร์มาร์เวล
วอร์ร็อก

วอร์ร็อก (워록; War Rock) เป็นวิดีโอเกมยิงมุมมองบุคคลที่หนึ่งหลายผู้เล่นที่สร้างโดยบริษัทดรีมเอกซ์คิวชันของเกาหลีใต้ เกมนี้จัดจำหน่ายในรูปแบบเล่นฟรี ซึ่งเป็นรูปแบบทั่วไปของข้อตกลงอนุญาตให้ใช้สิทธิของผู้ใช้ฟรีแวร์ และสามารถดาวน์โหลดได้ทางออนไลน์ ส่วนภายนอกตะวันออกไกล เกมนี้ได้รับการจัดแม่ข่ายโดย พาพายาเพลย์ ซึ่งให้บริการเกมทั้งในทวีปยุโรปและอเมริกาเหนือ
ทั้งนี้ แม้ว่าวอร์ร็อกจะสามารถดาวน์โหลดได้ฟรี แต่เกมดังกล่าวต้องลงทะเบียนออนไลน์

**การตอบรับ**
เว็บไซต์ไอจีเอ็นให้คะแนนเกมนี้ที่ระดับ "ปานกลาง" คือ 5.9 และเว็บไซต์เกมสปอตให้คะแนนเกมนี้ที่ 5.5 เต็ม 10

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2547
หมวดหมู่:วิดีโอเกมเล่นฟรี
หมวดหมู่:เกมออนไลน์มัลติเพลเยอร์
หมวดหมู่:วิดีโอเกมหลายผู้เล่น
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:เกมสำหรับวินโดวส์
หมวดหมู่:วิดีโอเกมยิงมุมมองบุคคลที่หนึ่ง
ซิโมน มิสซิก

ซิโมน มิสซิก (Simone Missick; นามสกุลเดิม Cook; เกิด 19 มกราคม พ.ศ. 2525) เป็นนักแสดงภาพยนตร์และโทรทัศน์ชาวอเมริกัน เธอมีชื่อเสียงจากการแสดงในจักรวาลภาพยนตร์มาร์เวลโดยรับบทนักสืบมิสตี ไนต์ ใน ลู้กเคจ ซึ่งเป็นบทบาทที่เธอแสดงต่อในเรื่อง เดอะดีเฟนเดอร์ส และ ไอรอนฟิสต์ ใน พ.ศ. 2562 เธอแสดงเป็นโลลา คาร์ไมเคิล ในเรื่อง ออลไรส์

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2525
หมวดหมู่:จักรวาลภาพยนตร์มาร์เวล
ดอว์น-เลียน การ์ดเนอร์

ดอว์น-เลียน การ์ดเนอร์ (Dawn-Lyen Gardner; เกิด 30 สิงหาคม พ.ศ. 2524) เป็นนักแสดงหญิงชาวอเมริกัน เธอมีชื่อเสียงจากการแสดงนำและรับบท ชาร์ลีย์ บอร์เดลอน เวสต์ ในละครซีรีส์เรื่อง ควีนชูการ์ ของ โอปราห์ วินฟรีย์ เน็ตเวิร์ค

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
คาเรน พิตต์แมน

คาเรน พิตต์แมน (Karen Pittman) เป็นนักแสดงหญิงชาวอเมริกัน พิตต์แมนเกิดในรัฐมิสซิสซิปปีและเติบโตในแนชวิลล์ รัฐเทนเนสซี พิตต์แมนได้รับปริญญาศิลปศาสตรบัณฑิตสาขาเสียงและโอเปร่าที่มหาวิทยาลัยนอร์ทเวสเทิร์นและปริญญาโทสาขาวิจิตรศิลป์จากหลักสูตรการแสดงบัณฑิตของ NYU's พิตต์แมนรับบท Jory ในภาพยนตร์เรื่อง ดิสเกรซด์ ของ ลินคอล์น เซนเตอร์ ในปี ค.ศ. 2012 และได้แสดงในภาพยนตร์เรื่อง ดิอเมริกันส์ ของ เอฟเอ็กซ์เน็ตเวิร์ค และลู้ก เคจของเน็ตฟลิกซ์แสดงเป็น ลิซ่า และ สารวัตรพริสซิลลา ริดลีย์ ตามลำดับ

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
แฟรงก์ วัลลีย์

แฟรงก์ โจเวฟ วัลลีย์ (Frank Joseph Whaley; เกิด 20 กรกฎาคม พ.ศ. 2506) เป็นนักแสดงชาวอเมริกัน, ผู้กำกับภาพยนตร์, นักเขียนบท และนักแสดงตลก บทบาทของเขา ได้แก่ เบรตต์ในเรื่องเขย่าชีพจรเกินเดือด, ร็อบบี คริกเกอร์ในเรื่อง เดอะดอร์ส, อาร์ชี "มูนไลท์" เกรแฮมวัยเด็กในเรื่อง ฟิลด์ออฟดรีมและ กาย ในเรื่อง สวิมมิ่งวิธชาร์คส์ นอกจากนี้เขายังปรากฏตัวในภาพยนตร์เรื่อง บอร์นออฟเดอะโพร์ธออฟจูลาย, เดอะเฟรชแมน, อะมิดไนท์เคลียร์, สวิกคิดส์, โบรกเคนแอร์โรว์, และ เวิร์ลด์เทรดเซนเตอร์

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2506
หมวดหมู่:จักรวาลภาพยนตร์มาร์เวล
หมวดหมู่:บุคคลจากซีราคิวส์
อีริก ลาเรย์ ฮาร์วีย์

อีริก ลาเรย์ ฮาร์วีย์ (Erik LaRay Harvey; เกิด พ.ศ. 2515) เป็นนักแสดงชาวอเมริกันที่มีชื่อเสียงจากการรับบท Dunn Purnsley ในเรื่อง บอร์ดวอล์คเอ็มไพร์, Willis Stryker / Diamondbackในเรื่อง ลู้ก เคจ และแสดงในเรื่อง เดอะชาร์เนลเฮาส์ (2016)

**ชีวิตในวัยเด็ก**
อีริก ลาเรย์ ฮาร์วีย์ถูกชักชวนเข้าสู่การแสดงเมื่อเขาไปชมการแสดงละครเวทีเรื่อง The Wiz ในวัยเด็กเขาใฝ่ฝันที่จะเป็นทันตแพทย์

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2515
หมวดหมู่:จักรวาลภาพยนตร์มาร์เวล
ฌอน ริงโกลด์

ฌอน ริงโกลด์ (Sean Ringgold; เกิด 3 พฤศจิกายน พ.ศ. 2520) เป็นนักแสดงชาวอเมริกันและอดีตบอดีการ์ด เขามีชื่อเสียงจากการรับบท ฌอน อีแวนส์ ในละครกลางวันช่องเอบีซีเรื่อง วันไลฟ์ทูลิฟ และรับบทเป็น ซูจ ไนท์ ในเรื่อง โนทอเรียสซึ่งเป็นชีวประวัติของเดอะโนทอเรียสบีไอจี นอกจากนี้เขายังมีงานแสดงในภาพยนตร์เรื่อง อเมริกันแกงสเตอร์ และ สเมิร์ฟส์ ก่อนหน้านี้เขามีส่วนร่วมในละครชุดทางโทรทัศน์ยอดนิยมหลายเรื่องเช่น ละครโทรทัศน์ของซีดับบลิวเรื่อง แสบใสไฮโซ และ อักลีเพร็ตตี ริงโกลด์ยังมีบทบาทเด่นในเรื่อง ออเรนจ์อิสเดอะนิวแบล็ก, บิลเลียนส์, ซีรีส์เน็ตฟลิกซ์เรื่อง ลู้ก เคจ โดยแสดงเป็นนักเลงแก้งค์ชูการ์ และแสดงเป็นเจ้าหน้าที่ราชทัณฑ์ ฮิวอี้ คอร์เนลล์ ในละครเอบีซีเรื่อง ฟอร์ไลฟ์

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2520
หมวดหมู่:จักรวาลภาพยนตร์มาร์เวล
เอเคอ วิสเซอร์

เอเคอ วิสเซอร์ (Yge Visser) เกิดวันที่ 29 กรกฎาคม ค.ศ. 1963 ที่กรุงเฮก ประเทศเนเธอร์แลนด์ เป็นนักหมากรุกสากลระดับแกรนด์มาสเตอร์ (ค.ศ. 2006) ชาวดัตช์
ในปี ค.ศ. 2004 เขาได้อันดับที่ 1–4 ร่วมกับยูรี คูซูบอฟ, ฟรีโซ ไนบัวร์ และจอห์น ฟัน เดอร์ วีล ในการแข่งฮาร์โมนีอินวิเทชันแนล ที่โกรนิงเงิน

**อ้างอิง**

**แหล่งข้อมูลอื่น**
 id=10929
หมวดหมู่:ผู้ฝึกสอนหมากรุกสากลชาวดัตช์
หมวดหมู่:นักหมากรุกสากลชาวดัตช์
หมวดหมู่:บุคคลจากเดอะเฮก
มัสยิดใหญ่แห่งซานา

มัสยิดใหญ่แห่งซานา (الجامع الكبير بصنعاء) เป็นมัสยิดโบราณที่ซานา, ประเทศเยเมน และเป็นหนึ่งในมัสยิดที่เก่าแก่ที่สุดในโลก กล่าวกันว่า มัสยิดนี้ถูกสร้างในช่วงต้นของศาสนาอิสลาม สันนิษฐานว่าอยู่ในช่วง ค.ศ. 633. แม้ว่ายังไม่ทราบวันก่อสร้างที่แน่ชัด แต่มีบันทึกการบูรณะครั้งแรกสุด เกิดขึ้นในรัชสมัยเคาะลีฟะฮ์อัลวะลีดที่ 1 ในช่วงต้นศตวรรษที่ 8 มีรายงานว่าตัวมัสยิดถูกสร้างบนซากบางส่วนของพระราชวังฆุมดานในสมัยฮิมยัรกับโบสถ์อัลเกาะลีสของอาณาจักรอักซุมที่เคยมีอยู่ตรงนี้ มัสยิดใหญ่นี้เป็นมัสยิดที่ใหญ่และโดดเด่นที่สุดจากกว่า 100 มัสยิดในย่านเมืองเก่าของซานา
ตัวมัสยิดเคยถูกบูรณะในศตวรรษที่ 8, ศตวรรษที่ 13 และสมัยออตโตมัน ณ ที่นี้ มีนักโบราณคดีพบเอกสารตัวเขียนซานาในระหว่างการบูรณะใน ค.ศ. 1972 ปัจจุบัน มัสยิดใหญ่แห่งซานาเป็นส่วนหนึ่งของแหล่งมรดกโลกในเมืองเก่าซานาของยูเนสโก

**อ้างอิง**

**อ้างอิงทั่วไป**
# Finster, Barbara, "Die Freitagsmoschee von Ṣan‘ā’," Baghdader Mitteilungen 9 (1978), p. 92-133; 10 (1979), p. 179-192.
# Finster, Barbara. "Die Grosse Moschee von Ṣan‘ā," Archäologische Berichte aus dem Yemen 1, 1982, p. 197-211, 3, 1986, p. 185-193.
# Finster, Barbara. "Survey islamischer Bau- und Kunstdenkmäler im Yemen - Die Große Moschee von Ṣan‘ā'", Archäologische Berichte aus dem Yemen, III, 1986 (1987), 185-193.
# Costa, Paolo. “La Moschea Grande di San’a,” Annali. Instituto Orientale di Napoli 34 (N.S. 24) (1974), pp/ 487-506.
# Costa, Paolo. Studies in Arabian Architecture, London: Routledge, 1994, chapter II “The Great Mosque of Sanaa.” 
หมวดหมู่:มัสยิดในซานา
หมวดหมู่:สิ่งก่อสร้างในซานา
อำเภอมัสวะเราะฮ์

มัสวะเราะฮ์  (مسورة) เป็นอำเภอของเขตผู้ว่าการอัลบัยฎออ์ ประเทศเยเมน ณ พ.ศ. 2546 อำเภอนี้มีประชากร 7,038 คน

**อ้างอิง**
มัสวะเราะฮ์
กุวัยส์นา

กุวัยส์นา (قويسنا) เป็นเมืองในเขตผู้ว่าการอัลมะนูฟียะฮ์ ประเทศอียิปต์ มีพื้นที่ 49,009 ฟัดดาน (210 ตารางกิโลเมตร)

**อ้างอิง ==
อีแรน บอร์โดนี

อีแรน บอร์โดนี (Irène Bordoni; 16 มกราคม ค.ศ. 1885 – 19 มีนาคม ค.ศ. 1953) นักแสดงและนักร้องชาวฝรั่งเศส-อเมริกัน

**ชีวิตในช่วงต้น**
บอร์โดนีเ เกิดที่กรุงปารีส ประเทศฝรั่งเศส, โดยเป็นลูกสาวของโซเวอร์ บอร์โดนี ผู้เป็นช่างตัดเสื้อ และมารี เลอมงนิเยร์ ส่วนฟร็องซัว มีแล จิตรกรในคริสต์ศตวรรษที่ 19 ที่เป็นลุงของพ่อแม่เธอนั้นได้เสียชีวิตจากมหันตภัยไททานิก อีแรน บอร์โดนี กลายเป็นนักแสดงเด็กแสดงในปารีสบนเวทีและในภาพยนตร์เงียบเป็นเวลาสองสามปี โดยเซ็นสัญญากับอ็องเดร ชาร์ล็อต ผู้เป็นตัวแทนเกี่ยวกับละคร บอร์โดนีได้ปรากฏตัวครั้งแรกบนเวทีเมื่ออายุ 13 ปี ที่วาเยตี ปารีส
เธอเดินทางไปสหรัฐเมื่อวันที่ 28 ธันวาคม ค.ศ. 1907 โดยเป็นผู้นำในแอ็ส. แอ็ส. ลา พรอว็องส์ ปีเกิดของบอร์โดนีระบุไว้ในชีวประวัติการแสดงละครมาตรฐานเท่ากับปี ค.ศ. 1895 แต่ปีเกิดที่แท้จริงของเธอคือ ค.ศ. 1885 อีแรน บอร์โดนี อายุ 22 ปีในรายชื่อผู้โดยสารของเรือเมื่อเธอมาถึงสหรัฐในปี ค.ศ. 1907 เธอได้ไปที่รีโน รัฐเนวาดา เป็นครั้งแรก ซึ่งมีรายงานว่าพ่อของเธอได้ตั้งรกรากก่อนหน้านี้

**อ้างอิง**

**แหล่งข้อมูลอื่น**
 0096254- Irene Bordoni- Max Fleischer cartoon Just a Gigolo (1932) with Bordoni singing the title song
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครเวทีหญิงชาวอเมริกัน
หมวดหมู่:นักร้องหญิงชาวฝรั่งเศส
หมวดหมู่:นักแสดงภาพยนตร์หญิงชาวฝรั่งเศส
หมวดหมู่:นักแสดงละครเวทีหญิงชาวฝรั่งเศส
หมวดหมู่:ชาวฝรั่งเศสเชื้อสายอิตาลี
หมวดหมู่:บุคคลจากอาฌักซีโย
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวฝรั่งเศสในศตวรรษที่ 20
แม่แบบ:เหตุการณ์ปัจจุบัน/2564 มีนาคม 4

* บีจี ปทุม ยูไนเต็ดชนะเลิศการแข่งขันไทยลีกเป็นสมัยแรก และเร็วที่สุดในประวัติศาสตร์ฟุตบอลไทย ( สำนักข่าวไทย)
}
วัดสามง่าม (กรุงเทพมหานคร)

วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคู้ฝั่งเหนือ เขตหนองจอก กรุงเทพมหานคร มีเนื้อที่ตั้งวัดเนื้อที่ 12 ไร่ 2 งาน 20 ตารางวา ปัจจุบันมีพระปลัดไชยพร โชติโก ดำรงตำแหน่งเจ้าอาวาส
วัดสามง่ามสร้างขึ้นเมื่อ พ.ศ. 2439 ไม่ทราบนามและประวัติผู้สร้าง สันนิษฐานว่าชาวบ้านในละแวกนั้นคงช่วยกันสร้างวัดขึ้นมา แล้วขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 10 มีนาคม พ.ศ. 2525 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 20 กุมภาพันธ์ พ.ศ. 2526 ด้านการศึกษาได้เปิดสอนพระปริยัติธรรมตั้งแต่ พ.ศ. 2514
อาคารเสนาสนะ ได้แก่ อุโบสถกว้าง 8.20 เมตร ยาว 23 เมตร สร้างเมื่อ พ.ศ. 2523 กุฏิสงฆ์จำนวน 7 หลัง หอสวดมนต์กว้าง 14 เมตร ยาว 21 เมตร สร้างเมื่อ พ.ศ. 2514 ศาลาการเปรียญกว้าง 16 เมตร ยาว 23 เมตร สร้างเมื่อ พ.ศ. 2516

**รายนามเจ้าอาวาส**
 พระอาจารย์พับ- พระอาจารย์จ้อย- พระอาจารย์ยา- พระอาจารย์ฉ่ำ- พระอาจารย์คง- พระอาจารย์พับ- พระอาจารย์บุญ- พระครูสะอาด วิริยินฺโท- พระปลัดไชยพร โชติโก

**อ้างอิง**
สามง่าม
วัดสามัคคีธรรม (กรุงเทพมหานคร)

วัดสามัคคีธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพลับพลา เขตวังทองหลาง กรุงเทพมหานคร มีเนื้อที่ตั้งวัด 8 ไร่ 3 งาน 22 ตารางวา
วัดสามัคคีธรรม เดิมมีชื่อว่า วัดใหม่ ได้รับอนุญาตสร้างวัดเมื่อวันที่ 2 พฤษภาคม พ.ศ. 2510 ประกาศตั้งวัดเมื่อวันที่ 25 กันยายน พ.ศ. 2510 และได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เนื้อที่กว้าง 40 เมตร ยาว 40 เมตร โดยมีพระครูสิริธรรมรัต (หล่ำ ศิริธมฺโม) เจ้าอาวาสรูปแรกริเริ่มสร้างวัด มีคุณโยมไปล่ คุณโยมเหรียญ เครือคล้าย บริจาคที่ดิน 3 ไร่กว่า คุณโยมหนู เครือคล้าย บริจาคที่ดิน 3 ไร่ 1 งาน 46 ตารางวา คุณโยมแสง แตงวิเชียร บริจาค 1 ไร่ คุณโยมหลิน แตงวิเชียร บริจาค 1 งาน และคุณโยมบุตร เกตุหิรัญ บริจาคที่ดิน 1 ไร่ นอกจากนี้ยังมีพุทธศาสนิกชนอีกมากช่วยอุปถัมน์วัด ด้านการศึกษาได้เปิดสอนพระปริยัติธรรมตั้งแต่ พ.ศ. 2510
เสนาสนะและสิ่งก่อสร้าง ได้แก่ อุโบสถสร้างเมื่อ พ.ศ. 2517 กว้าง 8.50 ยาว 26 เมตร เป็นแบบจากกรมศิลปากรแกะสลักลวดลายสวยงาม ภายในประดิษฐานพระประธาน หล่อด้วยทองแดง หน้าตักกว้าง 80 นิ้ว สูง 260 เซนติเมตร พร้อมพุทธสาวกสององค์ ภายนอกมีกำแพงแก้วล้อมรอบ วิหารซึ่งประดิษฐานพระพุทธรูปจำลองต่าง ๆ เช่น พระพุทธโสธร หลวงพ่อโต หลวงพ่อบ้านแหลม เป็นต้น มีกุฏิถาวร 9 หลัง ศาลาการเปรียญ และสิ่งก่อสร้างอีกมาก
วัดมีวัตถุมงคลสร้างโดยหลวงปู่หล่ำ สิริธัมโม หรือ พระครู สิริธรรมรัต เช่น เครื่องรางตุ๊กแก และเบี้ยเศรษฐี

**อ้างอิง**
สามัคคีธรรม
วัดสีชมพู (กรุงเทพมหานคร)

วัดสีชมพู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองสิบ เขตหนองจอก กรุงเทพมหานคร มีที่ดินตั้งวัด 22 ไร่ 2 งาน 
วัดสีชมพูสร้างเมื่อ พ.ศ. 2443  พ่อชื่นและแม่บาง ไม่ทราบนามสกุล เป็นผู้ดำเนินการก่อสร้างโดยมีพระยาอภัยภูเบศบริจาคที่ดินถวาย บริเวณที่ตั้งของวัดเป็นบึงและหนองน้ำได้มีนกสีชมพูมาอาศัยอยู่เป็นจำนวนมากจึงได้ขนานนามว่า "วัดสีชมพู" เมื่อพ.ศ. 2504 นางผัน เครือคล้าย พร้อมด้วยบุตรธิดา และนางพุ่ม ด้วงอินทร์ ถวายที่ดินให้เพิ่มเติม ต่อมานายทองอยู่และนางชีน รอดประสิทธิ์ ถวายที่ดินให้อีกรวมเป็นจำนวนทั้งสิ้น 29 ไร่ 2 งาน 72 ตารางวา วัดได้รับพระราชทานวิสุงคามสีมาเมื่อวันที่ 24 ตุลาคม พ.ศ. 2483 
ภายในวัดมีอาคารเสนาสนะ ได้แก่ อุโบสถกว้าง 6.2 เมตร ยาว 16 เมตร สร้างเมื่อ พ.ศ. 2495 มีช่อฟ้าใบระกา กุฏิสงฆ์จำนวน 6 หลัง สร้างแบบห้องแถวตึก 2 ชั้น ศาลาการเปรียญ หอสวดมนต์ ปูชนียวัตถุได้แก่ พระพุทธรูปคลี่ผ้าปางมารวิชัยศิลปะสมัยสุโขทัย หน้าตักกว้าง 3 ศอก 15 นิ้ว พระพุทธรูปปางและขนาดต่าง ๆ จำนวน 20 องค์

**รายนามเจ้าอาวาส**
 พระอาจารย์สี- พระอาจารย์ดี- พระอาจารย์อุ้ย- พระอาจารย์บุญ- พระอาจารย์ตุ้ม มฺงคโล- พระอาจารย์จิด เรืองทอง- พระครูสุวัฒน์สิริคุณ (นิ่ม วฑฺฒโน กิ่งแก้ว) น.ธ.เอก- พระครูสุนทรธรรมากร (สุชีพ สุจิตฺโต ชาลีคลี) น.ธ.เอก

**อ้างอิง**
สีชมพู
โทโนโช

โทโนโช อาจหมายถึง
*โทโนโช (จังหวัดชิบะ) เมืองในจังหวัดชิบะ ประเทศญี่ปุ่น
*โทโนโช (จังหวัดคางาวะ) เมืองในจังหวัดคางาวะ ประเทศญี่ปุ่น
วัดบางแก้ว (จังหวัดสมุทรปราการ)

วัดบางแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ ตั้งอยู่ริมคลองต้นตาลด้านทิศใต้ มีเนื้อที่ตั้งวัดเนื้อที่ 7 ไร่ 3 งาน 23 ตารางวา
วัดบางแก้ว เดิมเป็นสำนักสงฆ์ มีชื่อว่า สำนักสงฆ์เกตุบัวลอย โดยมีนางสาวประเชิญ ครูไพศาล เป็นผู้บริจาคที่ดิน ผู้ขออนุญาตสร้างวัดคือ นางสาวประเชิญ ครูไพศาล กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 24 กันยายน พ.ศ. 2535 ในนาม "วัดบางแก้ว" ขนานนามวัดตามลักษณะและภูมิประเทศที่ตั้งวัด วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 โดยมีพระครูเมตตาธรรมรักษ์ ดำรงตำแหน่งเจ้าอาวาสตั้งแต่ พ.ศ. 2542–2547 เจ้าอาวาสรูปต่อมาคือ พระครูพินิจรัตนากร (อนุสรณ์ ฐานทตฺโต) ซึ่งเป็นเจ้าอาวาสรูปปัจจุบัน

**รายนามเจ้าอาวาส**
 พระครูเมตตาธรรมรักษ์- พระครูพินิจรัตนากร (อนุสรณ์ ฐานทตฺโต)

**อ้างอิง**
บางแก้ว
วัดคลองปลัดเปรียง

วัดคลองปลัดเปรียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางแก้ว อำเภอบางพลี จังหวัดสมุทรปราการ
กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 27 เมษายน พ.ศ. 2526 ขนานนามว่า "วัดคลองปลัดเปรียง" ได้รับพระราชทานวิสุงคามสีมาเมื่อวันที่ 2 มิถุนายน พ.ศ. 2532
วัดคลองปลัดเปรียงเป็นวัดมอญเพียงแห่งเดียวในอำเภอบางพลี แต่เดิมชาวมอญได้เข้ามา จับจองที่ดินทำนาในบริเวณอำเภอบางพลี ก่อนเข้าฤดูฝนก็แจวเรือข้ามฝั่งแม่น้ำเจ้าพระยา ผ่านคลองสำโรง ไปปลูกโรงนา ระหว่างหน้านาก็พักอาศัยจนเก็บเกี่ยวเสร็จจึงกลับพระประแดง ทำบุญสงกรานต์ เข้าพรรษา พอย่างเข้าหน้าฝนก็กลับบางพลี  แต่เดิมไม่ได้คิดอยู่อาศัยเป็นการถาวรจึงไม่ได้เน้นสร้างวัดมอญเป็นของตน โดยอาศัยทำบุญที่วัดบางพลีใหญ่ใน แต่ต่อมาจึงได้สร้างวัดขึ้น
ชุมชนมอญมีกิจกรรมทางประเพณีมอญ เช่น การรำผีมอญ เป็นการขอขมาหากกระทำผิด การนับถือและเลี้ยงผีบรรพบุรุษ การสืบทอดศิลปะการตอกลายธงตะขาบที่ใช้สำหรับแห่ในวันสงกรานต์ กลุ่มเครือญาติเชื้อสายมอญที่พระประแดง จังหวัดสมุทรปราการ มาร่วมขบวนแห่ด้วยในทุกวันที่ 14 เมษายน ของทุกปี ตลอดจนถึงการไปมาหาสู่ในช่วงประเพณีพิธีกรรมอื่น ๆ ในรอบปฏิทินของชาวมอญ

**อ้างอิง**
คลองปลัดเปรียง
คลองปลัดเปรียง
วัดศาลารี

วัดศาลารี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี ปัจจุบันพระครูวิจิตรพัฒนโกวิท (บุญถม ฐิตสํวโร) ดำรงตำแหน่งเจ้าอาวาส
วัดศาลารีสร้างขึ้นเมื่อ พ.ศ. 2320 ในช่วงปลายสมัยกรุงธนบุรี ไม่ปรากฏว่าผู้ใดเป็นผู้สร้าง เดิมชื่อว่า วัดศาลาลี แต่ไม่ทราบว่าเปลี่ยนมาเป็น "วัดศาลารี" ได้อย่างไร วัดได้รับพระราชทานวิสุงคามสีมาเมื่อ พ.ศ. 2329
อาคารและเสนาสนะประกอบด้วยอุโบสถ สร้างเมื่อ พ.ศ. 2481 เป็นอาคารคอนกรีตเสริมเหล็ก ภายในประดิษฐานพระประธาน เป็นพระพุทธรูปปางมารวิชัย สร้างเมื่อ พ.ศ. 2531 ศาลาการเปรียญ สร้างเมื่อ พ.ศ. 2541 เป็นอาคารคอนกรีตเสริมเหล็กทรงไทย 2 ชั้น ภายในประดิษฐานพระพุทธรูป กุฏิสงฆ์ เป็นอาคารคอนกรีตเสริมเหล็ก วิหาร สร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2534 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยไม้ วัดยังมีรอยพระพุทธบาทจำลอง

**อ้างอิง**
ศาลารี
หมวดหมู่:สิ่งก่อสร้างริมแม่น้ำเจ้าพระยา
โทโนโช (จังหวัดชิบะ)

โทโนโช (Tōnoshō-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 13,637 คน 5,234 ครัวเรือน ความหนาแน่นประชากร 300 คนต่อตารางกิโลเมตร และมีพื้นที่ทั้งหมด mi2
คลองชลประทานโอโทเนะ

**ภูมิศาสตร์**
โทโนโชตั้งอยู่ทางตะวันออกเฉียงเหนือของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 55 กิโลเมตร และห่างจากใจกลางโตเกียว 80 ถึง 90 กิโลเมตร มีอาณาเขตทางทิศเหนือติดกับแม่น้ำโทเนะ ซึ่งเป็นเขตแดนที่ติดกับจังหวัดอิบารากิ พื้นที่นี้เป็นส่วนหนึ่งของที่ราบคันโต ส่วนใหญ่เป็นที่ราบและส่วนใหญ่อยู่สูงจากระดับน้ำทะเลโดยเฉลี่ย 40 ถึง 50 เมตร

**เทศบาลข้างเคียง**
จังหวัดชิบะ- โชชิ- อาซาฮิ- คาโตริ
จังหวัดอิบารากิ- คามิซุ

**ภูมิอากาศ**
โทโนโชมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโทโนโชคือ 14.5 °C ปริมาณน้ำฝนเฉลี่ยต่อปีอยู่ที่ 1462 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.8 °C และต่ำสุดในเดือนมกราคมที่ประมาณ 4.2 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโทโนโชลดลงอย่างช้า ๆ ตลอด 70 ปีที่ผ่านมา

**ประวัติศาสตร์**
พื้นที่บริเวณโทโนโชมีผู้คนอาศัยอยู่มาตั้งแต่ยุคหินของญี่ปุ่นเป็นอย่างน้อย และนักโบราณคดีได้พบเครื่องมือหินและสุสานจากยุคโคฟุง ในช่วงยุคคามากูระและยุคมูโรมาจิ พื้นที่นี้อยู่ภายใต้การควบคุมของตระกูลชิบะ หลังจากเริ่มยุคเอโดะ พื้นที่ส่วนใหญ่ของโทโนโชเป็นส่วนหนึ่งของแคว้นศักดินาโอมิกาวะ ซึ่งเป็นแคว้นศักดินาย่อยภายใต้รัฐบาลโชกุนโทกูงาวะ
หลังจากการฟื้นฟูเมจิ หมู่บ้านโทโจ ทาจิบานะ จินได และซาซางาวะ ได้ก่อตั้งขึ้นเมื่อวันที่ 1 เมษายน 1889 ภายในอำเภอคาโตริของจังหวัดชิบะ โดยเป็นการจัดตั้งใหม่ในระบบเทศบาล ต่อมาหมู่บ้านซาซางาวะได้รับการยกฐานะเป็นเมืองเมื่อวันที่ 1 สิงหาคม 1907 ในช่วงหลังสงครามโลกครั้งที่สอง พื้นที่นี้ได้รับการพัฒนาอย่างรวดเร็วอันมาจากการสร้างรถไฟสายนาริตะและการพัฒนาศูนย์อุตสาหกรรมคาชิมะในจังหวัดอิบารากิที่อยู่ใกล้เคียง ต่อมาเมืองโทโนโชก็ได้ก่อตั้งขึ้นเมื่อวันที่ 20 กรกฎาคม 1955 โดยการรวมกันของเมืองซาซางาวะ กับหมู่บ้านทาจิบานะ จินได และโทโจ

**การปกครอง**
โทโนโชมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 15 คน เมืองโทโนโชกับนครโชชิประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 10 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
โทโนโชเป็นศูนย์กลางการค้าในภูมิภาค ซึ่งมีเกษตรกรรมเป็นหลักและรองลงมาเป็นอุตสาหกรรมการผลิตเบา พืชเพาะปลูกหลัก ได้แก่ ข้าว และเทอร์นิพ (turnip) อุตสาหกรรม ได้แก่ การแปรรูปปลา และการผลิตซอสถั่วเหลือง

**การศึกษา**
โทโนโชมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง และโรงเรียนมัธยมต้น 1 แห่ง เมืองนี้ไม่มีโรงเรียนมัธยมปลาย

**การขนส่ง**

**รถไฟ**
 20px บริษัทรถไฟญี่ปุ่นตะวันออก – สายนาริตะ
** ซาซางาวะ - ชิโมซะ-ทาจิบานะ

**ทางหลวง**
 356

**บุคคลที่มีชื่อเสียง**
 โมโตโอะ ฮายาชิ (林 幹雄) - นักการเมือง

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:เมืองในจังหวัดชิบะ
วัดสลักเหนือ

วัดสลักเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านดอนเกิง ตำบลบ้านใหม่ อำเภอปากเกร็ด จังหวัดนนทบุรี
วัดสลักเหนือสร้างขึ้นตั้งแต่ พ.ศ. 2312 ในสมัยรัตนโกสินทร์ตอนต้น ปรากฏหลักฐานในหนังสือทำเนียบคณะสงฆ์ ของกระทรวงธรรมการว่า "วัดสลักเหนือ ตำบลบ้านใหม่ พระแสงเป็นเจ้าอาวาส สังกัดคณะสงฆ์มหานิกาย" วัดได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494
อาคารเสนาสนะได้แก่ อุโบสถ สร้างเมื่อ พ.ศ. 2495 เป็นอาคารคอนกรีตเสริมเหล็ก ขนาด 5 ห้อง หลังคาลดหลั่น 2 ชั้น ชานชาลาด้านหน้าและหลังมีช่อฟ้า ใบระกา หางหงส์ ส่วนหน้าหันเป็นปูนปั้นพระพุทธรูปหัวล้อมด้วยปูนปิดทอง ประดับกระจกลายกระหนกก้านขด ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2496 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็ก แลละศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุสำคัญมีพระประธานประจำอุโบสถ สร้างเมื่อ พ.ศ. 2495

**อ้างอิง**
สลักเหนือ
วัดห้วยตะโก (จังหวัดนครปฐม)

วัดห้วยตะโก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านห้วยตะโก ตำบลพะเนียด อำเภอนครชัยศรี จังหวัดนครปฐม
วัดห้วยตะโกเป็นวัดเก่าแก่ ไม่พบประวัติความเป็นมาที่แน่ชัด ข้อมูลของกรมการศาสนาระบุว่าตั้งวัดเมื่อ พ.ศ. 2342 แต่จากหลักฐานทางโบราณวัตถุที่พบในวัดสันนิษฐานกันว่าน่าจะสร้างในสมัยอู่ทอง โดยดูจากลวดลายของใบเสมาหินทรายแดงแกะสลักที่อยู่รอบอุโบสถหลังเก่าของวัด วัดได้รับพระราชทานวิสุงคามสีมาเมื่อวันที่ 11 พฤษภาคม พ.ศ. 2554
หลักฐานที่พบคือพระพุทธรูปปางห้ามสมุทรจำนวน 1 องค์ อยู่ในอิริยาบถประทับยืนบนฐานบัว ลงรักปิดทองทั่วทั้งองค์ จากประวัติกล่าวว่าอัญเชิญมาจากวัดโคกมะขาม (ร้าง) เดิมน่าจะเป็นพระพุทธรูปปางแสดงธรรมในพุทธศิลปะแบบทวารวดี แต่ได้ชำรุดไปและคงเหลือเพียงบางส่วน จึงมีการต่อเติมในภายหลังทั้งพระเศียร พระกร และส่วนฐานพระ ปัจจุบันเป็นที่เคารพสักการะของพุทธศาสนิกชนในนาม หลวงพ่อหิน
พระครูสังฆรักษ์ไพบูลย์ กตปุญฺโญ เจ้าอาวาส มีความคิดอยากที่จะอนุรักษ์ศิลปวัฒนธรรมพื้นบ้านของไทยจึงได้ริเริ่มจัดตั้งพิพิธภัณฑ์พื้นบ้านวัดห้วยตะโกขึ้นมา ท่านยังสนใจศิลปะเขมร จึงมีแนวคิดที่จะผสมผสานรูปแบบศิลปะดังกล่าวเข้ามาไว้ในวัดโดยเฉพาะอุโบสถหลังใหม่ โดยนำแนวคิดมาจากบรรณาลัยของปราสาทหินพนมรุ้ง

**อ้างอิง**
ห้วยตะโก
หมวดหมู่:โบราณสถานในจังหวัดนครปฐม
โซนียา บรากา

โซนียา มารีอา กังปุส บรากา (Sônia Maria Campos Braga; เกิด 8 มิถุนายน พ.ศ. 2493) เป็นนักแสดงหญิงชาวบราซิล เธอเป็นที่รู้จักในโลกที่พูดภาษาอังกฤษจากการได้รับเสนอชื่อเข้าชิงรางวัลลูกโลกทองคำจากเรื่อง คิสออฟเดอะสไปเดอร์วูแมน (2528) และ มูนโอเวอร์แพราดอร์ (2531) นอกจากนี้เธอยังได้รับการเสนอชื่อเข้าชิงรางวัลแบฟตา ใน พ.ศ. 2524 จากเรื่อง โดนาฟลอร์แอนด์เฮอร์ทูฮัสแบนดส์ (ฉายครั้งแรกใน พ.ศ. 2519) สำหรับภาพยนตร์โทรทัศน์เรื่อง เดอะเบิร์นนิงซีซัน ใน พ.ศ. 2537 เธอได้รับการเสนอชื่อเข้าชิงรางวัลเอ็มมีและรางวัลลูกโลกทองคำเป็นครั้งที่สาม ผลงานทางโทรทัศน์และภาพยนตร์เรื่องอื่น ๆ ของเธอ ได้แก่ เดอะคอสบีโชว์ (2529), เซ็กซ์แอนด์เดอะซิตี (2544), อเมริกันแฟมิลี (2545), เอเลียส (2548), อะเควเรียส (2549), บากูเรา (2562) และ ฟาติมา (2563) ใน พ.ศ. 2563 เดอะนิวยอร์กไทมส์ จัดให้เธออยู่ในอันดับที่ 24 ในรายชื่อ 25 นักแสดงที่ยิ่งใหญ่ที่สุดในคริสต์ศตวรรษที่ 21

**อ้างอิง**
หมวดหมู่:นักแสดงบราซิล
หมวดหมู่:บุคคลที่เกิดในปี พ.ศ. 2493
หมวดหมู่:จักรวาลภาพยนตร์มาร์เวล
แอโดเพโร โอดูเย

แอโดเพโร โอดูเย (Adepero Oduye, pron; เกิดวันที่ 11 มกราคม พ.ศ. 2521) เป็นนักแสดง ผู้กำกับ นักร้อง และนักเขียนชาวอเมริกัน เธอมีชื่อเสียงจากผลงานเรื่อง พาไรอาห์ (2554), ปลดแอก คนย่ำคน (2556), เดอะบิกชอร์ต (2558) และ วิโดวส์ (2561)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2521
หมวดหมู่:จักรวาลภาพยนตร์มาร์เวล
โซชิตล์ โกเมซ

โซชิตล์ โกเมซ (Xochitl Gomez; เกิดวันที่ 29 เมษายน ค.ศ. 2006) เป็นนักแสดงหญิงชาวอเมริกันที่มีชื่อเสียงจากการรับบท ดอว์น ชาเฟอร์ ในซีรีส์สตรีมมิ่งของเน็ตฟลิกซ์เรื่อง เดอะเบบี-ซิสเตอร์สคลับ ในเดือนตุลาคมปี ค.ศ. 2020 โกเมซได้รับบทเป็น อเมริกา ชาเวซ ในภาพยนตร์ของจักรวาลภาพยนตร์มาร์เวลเรื่อง ดอกเตอร์สเตรนจ์อินมัลติเวิร์สออฟแมดเนส (2022)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2548
หมวดหมู่:จักรวาลภาพยนตร์มาร์เวล
จอห์น คลาเรนซ์ สจวร์ต

จอห์น คลาเรนซ์ สจ๊วต (John Clarence Stewart; เกิด 16 สิงหาคม พ.ศ. 2531) เป็นนักแสดงและนักร้องชาวอเมริกัน สจ๊วตได้รับการยอมรับครั้งแรกจากการแสดงเป็น อเล็กซ์ เวสลีย์ ในเรื่อง ลู้ก เคจ (2016–2018) และไลโอเนลใน What/If (2019)
ในปี ค.ศ. 2020 เขาเริ่มมีชื่อเสียงและรับบท ไซมอน ในเรื่อง โซยสเอ็กตร้าออร์ดินารีเพลย์ลิสต์ ซึ่งเป็นบทบาทที่รู้จักกันดีที่สุด

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2531
หมวดหมู่:จักรวาลภาพยนตร์มาร์เวล
ดาเรียส กาเลบ

ดาเรียส กาเลบ (Darius Kaleb) เป็นนักแสดงและนักดนตรีชาวอเมริกันที่ได้รับการยอมรับจากการแสดงเรื่อง ลู้ก เคจ ของเน็ตฟลิกซ์ รวมถึงมีส่วนร่วมในการแสดงต่าง ๆ ในบรอดเวย์ กาเลบยังโดดเด่นในทัวร์การแสดงสดของญี่ปุ่นโดยรับบทเป็น ไมเคิล แจ็กสัน
เขาและพี่น้องก่อตั้งวงดนตรี เดอะบราเธอร์สแฮร์ริส โดยกาเลบรับหน้าที่เป็นมือกลอง พวกเขาทั้งหมดเรียนแบบโฮมสคูล

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
รามอน โรดริเกซ (นักแสดง)

รามอน โรดริเกซ (RamónRodríguez; เกิด 20 ธันวาคม พ.ศ. 2522) เป็นนักแสดงชาวปวยร์โตรีโกซึ่งเป็นที่รู้จักจากบทบาทในซีรีส์โทรทัศน์เรื่อง เดอะไวร์ (2006–08) และ เดย์เบรก (2006–07) และในภาพยนตร์เรื่อง ทรานส์ฟอร์มเมอร์ส อภิมหาสงครามแค้น (2009 ) และ เดอะเทคกิ้งออฟเพลแฮม 123 (2009) เขาแสดงเป็น จอห์น บอสลีย์ ในการรีบูตภาพยนตร์สั้นทางโทรทัศน์ช่องเอบีซีเรื่อง นางฟ้าชาลี (2011) ในปี ค.ศ. 2014 โรดริเกซได้แสดงเป็น ไรอัน โลเปซ ในซีรีส์โทรทัศน์เกี่ยวกับอาชญากรรมเรื่อง แก้งรีเลทเตด ของ Fox ในปี ค.ศ. 2018 เขารับบทเป็น เบนจามิน ครูซ ในซีรีส์ทางโทรทัศน์ของ โชว์ไทม์ เรื่อง ดิแอฟแฟร์

**อ้างอิง**
หมวดหมู่:นักแสดงเปอร์โตริโก
หมวดหมู่:บุคคลที่เกิดในปี พ.ศ. 2522
หมวดหมู่:จักรวาลภาพยนตร์มาร์เวล
หมวดหมู่:ตัวละครชาวอเมริกันเชื้อสายสหราชอาณาจักร

หมวดหมู่:ชาวอเมริกันเชื้อสายสหราชอาณาจักร
หมวดหมู่:ตัวละครชาวอเมริกันแบ่งตามเชื้อสาย
หมวดหมู่:ตัวละครชาวอเมริกันเชื้อสายยุโรป
หมวดหมู่:ตัวละครชาวสหราชอาณาจักรพลัดถิ่น
ซาชา ดาวาน

ซาชา ดาวาน (Sacha Dhawan, pron; เกิด 1 พฤษภาคม พ.ศ. 2527) เป็นนักแสดงละครเวที ภาพยนตร์ และนักพากย์เสียงชาวอังกฤษจากเกรเทอร์แมนเชสเตอร์ เขามีชื่อเสียงจากการรับบท อักธา ในละคร เดอะฮิสทรีบอยส์ (2547–2549) และฉบับภาพยนตร์ดัดแปลง (2549), รับบท พอล จาตรี ในละครชีวิต–ตลกของช่องบีบีซีวันเรื่อง ลาสต์แทงโกอินแฮลิแฟกซ์ (2555), รับบทวาริส ฮุสเซน ในละครสารคดีช่องบีบีซีทูเรื่อง แอนแอดเวนเจอร์อินสเปซแอนด์ไทม์ (2556), มานิช ปราสาท ในภาพยนตร์ระทึกขวัญเรื่อง ไลน์ออฟดิวตี (2557), ดาวอส ในเรื่อง ไอรอนฟิสต์ (2560–2561) และชาติปัจจุบันของปรมาจารย์ในภาพยนตร์บันเทิงคดีแนววิทยาศาสตร์เรื่องยาวของบีบีซีชุด ดอกเตอร์ฮู

**อ้างอิง**
หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
หมวดหมู่:ตัวละครชาวญี่ปุ่นเชื้อสายยุโรป

หมวดหมู่:ชาวญี่ปุ่นเชื้อสายยุโรป
หมวดหมู่:ตัวละครชาวญี่ปุ่น
หมวดหมู่:ตัวละครชาวญี่ปุ่นแบ่งตามเชื้อสาย
หมวดหมู่:ตัวละครชาวยุโรป
อเล็กซ์ ไวส์

อเล็กซ์ ไวส์ (Alex Wyse; เกิดที่บีชวูด, รัฐโอไฮโอ) เป็นนักแสดงละครเวทีและภาพยนตร์, นักเขียน และโปรดิวเซอร์ชาวอเมริกัน เขามีชื่อเสียงจากการรับบท ไคล์ ในเรื่อง ไอรอนฟิสต์, แสดงเป็น ซอล เฟนเบิร์ก ในเรื่อง เดอะโบลด์แอนด์เดอะบิวติฟูล, และ จอร์จ เซอร์ชนิตซ์ ในการฟื้นฟูเรื่อง สปริงอะเวคเคนนิ่ง ของโรงละครเดฟเวสต์บรอดเวย์ในปี ค.ศ. 2015

**อ้างอิง**
หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
หมวดหมู่:ชาวญี่ปุ่นเชื้อสายอินเดีย

อ
หมวดหมู่:บุคคลเชื้อสายอินเดีย
หมวดหมู่:ชาวญี่ปุ่นเชื้อสายเอเชีย
เดวิด เว็นนัม

เดวิด เว็นนัม (David Wenham; เกิด 21 กันยายน พ.ศ. 2508) เป็นนักแสดงชาวออสเตรเลียที่เคยแสดงภาพยนตร์, โทรทัศน์ และละครเวที เขาเป็นที่รู้จักในฮอลลีวูดจากการรับบท ฟาราเมียร์ ในภาพยนตร์ไตรภาคชุด เดอะลอร์ดออฟเดอะริงส์, คาร์ล ในเรื่อง นักล่าล้างเผ่าพันธุ์ปีศาจ, ไดเลียส ในเรื่อง 300 ขุนศึกพันธุ์สะท้านโลก และภาคต่อ 300 มหาศึกกำเนิดอาณาจักร, แอล พาร์กเกอร์ จากเรื่อง ท็อปออฟเดอะเลก และผู้หมวดจอห์น สการ์ฟีลด์ ในเรื่อง สงครามแค้นโจรสลัดไร้ชีพ เขาเป็นที่รู้จักในประเทศออสเตรเลียบ้านเกิดด้วยการรับบท ไดเวอร์ แดน ในเรื่อง ซีเชนจ์

**อ้างอิง**
หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2508
หมวดหมู่:จักรวาลภาพยนตร์มาร์เวล
เจสซิกา สตรุป

เจสซิกา เลฮ์ สตรุป (Jessica Leigh Stroup; เกิด 23 ตุลาคม พ.ศ. 2529) เป็นนักแสดงหญิงชาวอเมริกันซึ่งเป็นที่รู้จักกันดีจากการรับบท อีริน ซิลเวอร์ ในเรื่อง 90210 (2008–2013), แมกซ์ ฮาร์ดดี้ จากเรื่อง เดอะฟอลโลวิงส์ (2014–2015) และ Joy Meachum จากเรื่อง ไอรอนฟิสต์ (2017– 2018) ซึ่งอยู่ในจักรวาลภาพยนตร์มาร์เวล (MCU) เธอได้รับการยกย่องให้เป็นราชินีแห่งเสียงกรีดร้องจากการแสดงในภาพยนตร์สยองขวัญเรื่อง แวมไพร์แบทส์ (2005), เลฟทืเดอะดาร์กเนส (2006), เดอะฮิลส์แฮฟอายส์ 2 (2007), พรอมไนท์ (2008) และ โฮมคัมมิ่ง (2009)

**อ้างอิง**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2529
หมวดหมู่:จักรวาลภาพยนตร์มาร์เวล
การประท้วงในประเทศพม่า พ.ศ. 2564–ปัจจุบัน

การประท้วงในประเทศพม่า พ.ศ. 2564–ปัจจุบัน รู้จักกันในประเทศว่า การปฏิวัติฤดูใบไม้ผลิ (နွေဦးတော်လှန်ရေး, nwè.ú.tɔ̀.l̥àɰ̃.jé) เป็นความพยายามขัดขืนของพลเมืองในประเทศพม่าต่อรัฐประหารซึ่งพลเอกอาวุโส มี่นอองไลง์ ผู้บัญชาการทหารสูงสุดของพม่า ก่อขึ้นในวันที่ 1 กุมภาพันธ์ 2564 โดยจนถึงวันที่ 15 กุมภาพันธ์ มีบุคคลอย่างน้อย 452 คนถูกกักขังเนื่องจากรัฐประหาร ผู้ประท้วงใช้วิธีการประท้วงแบบสันติวิธีและปราศจากความรุนแรง ซึ่งได้แก่การดื้อแพ่ง การนัดหยุดงาน การรณรงค์คว่ำบาตรกองทัพ ขบวนการตีหม้อ การรณรงค์ริบบิ้นแดง การประท้วงสาธารณะ และการรับรองผลการเลือกตั้งอย่างเป็นทางการโดยผู้แทนราษฎรที่มาจากการเลือกตั้ง
สัญลักษณ์ในการประท้วง ประกอบด้วยสีแดงซึ่งเป็นสีของพรรคสันนิบาตแห่งชาติเพื่อประชาธิปไตย (NLD), เพลง "กาบามาเจบู" (ကမ္ဘာမကျေဘူး) ซึ่งได้รับความนิยมครั้งแรกในการก่อการกำเริบ 8888 เป็นเพลงประท้วง สัญลักษณ์สามนิ้วยังมีการใช้อย่างกว้างขวาง ส่วนชาวเน็ตนิยมประชาธิปไตยบางส่วนเข้าร่วมพันธมิตรชานม ซึ่งเป็นขบวนการความเป็นปึกแผ่นประชาธิปไตยออนไลน์ในทวีปเอเชีย
ฝ่ายรัฐบาลทหารมีมาตรการตอบโต้หลายวิธี รวมทั้งการสั่งปิดอินเทอร์เน็ตและสื่อสังคม การปิดสื่อ การจับกุมและลงโทษอาญาต่อผู้ประท้วง การเผยแพร่สารสนเทศเท็จ การทาบทามทางการเมืองต่อพรรคการเมืองให้เข้าร่วมสภาบริหารแห่งรัฐ (สภาชั่วคราว) การส่งผู้ประท้วงและผู้ปลุกระดมฝั่งนิยมทหาร และการใช้กำลังรุนแรงเพื่อปราบปรามการประท้วง ในปัจจุบันมีผู้เสียชีวิตจากเหตุการณ์ดังกล่าวจำนวนมาก ไม่เว้นแม้กระทั่งผู้พิพากษาสตรี เด็ก และเยาวชน ที่ต่างถูกสังหารในเหตุการณ์ครั้งนี้ อาจจะทวีคูณขึ้นอย่างต่อเนื่อง

**ดูเพิ่ม**
 สงครามกลางเมืองพม่า (พ.ศ. 2564–ปัจจุบัน)- การประท้วงในประเทศไทย พ.ศ. 2563–2564

**หมายเหตุ**

**อ้างอิง**
หมวดหมู่:พ.ศ. 2564
หมวดหมู่:ประวัติศาสตร์พม่า
หมวดหมู่:การประท้วงในปี พ.ศ. 2564
กาเซโรลาโซ

การประท้วงแบบกาเซโรลาโซในประเทศแคนาดาในปี ค.ศ. 2012
กาเซโรลาโซ (cacerolazo) กาเซโรลาดา (cacerolada) หรือ แคสซะโรล (casserole) เป็นการประท้วงของประชาชนรูปแบบหนึ่ง ซึ่งมีการส่งเสียงโดยการตีหม้อ กระทะ หรือเครื่องครัวอื่นเพื่อเรียกความสนใจ
การประท้วงลักษณะนี้มีบันทึกครั้งแรกในประเทศฝรั่งเศสในราชาธิปไตยเดือนกรกฎาคมช่วงคริสต์ทศวรรษ 1830 โดยปรปักษ์ของระบอบพระเจ้าหลุยส์-ฟีลิปที่ 1 แห่งฝรั่งเศส ต่อมาในปี ค.ศ. 1961 มีการประท้วง "คืนหม้อ" (the nights of the pots) ในประเทศแอลจีเรีย ในระหว่างสงครามประกาศอิสรภาพแอลจีเรีย และในทศวรรษต่อ ๆ มา การประท้วงลักษณะนี้จำกัดวงอยู่แทบเฉพาะในทวีปอเมริกาใต้ เริ่มจากประเทศชิลี ก่อนลามมายังประเทศสเปน
คำว่า กาเซโรลาโซ และ กาเซโรลาดา มาจากคำว่า กาเซโรลา (cacerola) แปลว่า "หม้อ" ส่วนหน่วยคำเติมท้าย -azo และ -ada แสดงถึงกิริยา ตี

**อ้างอิง**
หมวดหมู่:การประท้วง
เอลเลน เบอร์สติน

เอลเลน เบอร์สติน (Ellen Burstyn, ชื่อเกิด เอ็ดนา เร กิลลูลี (Edna Rae Gillooly); เกิด 7 ธันวาคม ค.ศ. 1932) เป็นนักแสดงชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลลูกโลกทองคำ, รางวัลแบฟตา, รางวัลโทนี และรางวัลไพรม์ไทม์เอมมี ทำให้เธอเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง"
เบอร์สตินเกิดในเมืองดีทรอยต์ รัฐมิชิแกน เธอลาออกจากโรงเรียนและทำงานเป็นนักเต้นประกอบและนางแบบ เมื่ออายุ 24 ปี เธอเริ่มงานแสดงครั้งแรกบนละครบรอดเวย์ในปี 1957 และในไม่ช้าก็เริ่มปรากฏอยู่ในรายการโทรทัศน์ ก่อนเริ่มมีชื่อเสียงในอีกหลายปีต่อมาด้วยบทที่ได้รับคำยกย่องในเรื่อง กิเลสมนุษย์ (1971) ซึ่งทำให้เธอได้รับการเสนอชื่อเข้าชิงรางวัลออสการ์ สาขานักแสดงสมทบหญิงยอดเยี่ยม การแสดงถัดมาในเรื่อง หมอผี เอ็กซอร์ซิสต์ (1973) ยังทำให้เธอได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม ภาพยนตร์ยังคงได้รับความนิยมและสื่อสิ่งพิมพ์หลายฉบับยกให้เป็นหนึ่งในภาพยนตร์สยองขวัญที่ยอดเยี่ยมที่สุดตลอดกาล จากนั้นได้แสดงภาพยนตร์เรื่อง อลิซจะไม่ทน (1974) ของมาร์ติน สกอร์เซซี ซึ่งทำให้เธอคว้ารางวัลออสการ์ สาขานักแสดงนำหญิงยอดเยี่ยม ในปี 1975 เธอได้รับรางวัลโทนีสำหรับบทบาทของเธอในเรื่อง Same Time, Next Year การแสดงของเธอในภาพยนตร์ฉบับดัดแปลงปี 1978 ยังทำให้เธอได้รับรางวัลลูกโลกทองคำด้วย
เบอร์สตินปรากฏอยู่ในภาพยนตร์โทรทัศน์หลายเรื่องและได้รับการยอมรับมากขึ้นจากการแสดงในเรื่อง Resurrection (1980), ถักทอสายใยรัก (1995) และ บทสวดแด่วัน...ที่ฝันสลาย (2000) ซึ่งทำให้เธอถูกเสนอชื่อเข้าชิงรางวัลออสการ์และรางวัลสมาคมนักแสดงภาพยนตร์และโทรทัศน์อีกครั้ง ในคริสต์ทศวรรษ 2010 เธอปรากฏอยู่ในซีรีส์ทางโทรทัศน์แนวดรามาการเมืองเรื่อง Political Animals และ เกมอำนาจ ซึ่งทั้งสองเรื่องนี้ทำให้เธอถูกเสนอชื่อเข้าชิงรางวัลเอ็มมี ตั้งแต่ปี 2000 เธอดำรงตำแหน่งเป็นประธานร่วมของแอกเตอร์สตูดิโอซึ่งเป็นโรงเรียนสอนการแสดงในนิวยอร์กซิตี ในปี 2013 เธอได้รับการบรรจุชื่ออยู่บนหอเกียรติยศโรงละครอเมริกันสำหรับผลงานของเธอบนละครเวที

**อ้างอิง**

**แหล่งข้อมูลอื่น**
 เว็บไซต์อย่างเป็นทางการ- 0000995
หมวดหมู่:บุคคลที่เกิดในปี พ.ศ. 2475
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงภาพยนตร์หญิงชาวอเมริกัน
หมวดหมู่:ชาวอเมริกันเชื้อสายแคนาดา
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายไอริช
หมวดหมู่:บุคคลจากศาสนาคริสต์ที่เปลี่ยนไปนับถือศาสนาอิสลาม
หมวดหมู่:มุสลิมชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลโทนี
บ้านสันโดษบุงการ์โน

บ้านสันโดษบุงการ์โน (Rumah Pengasingan Bung Karno; Bung Karno Seclusion House) หมายถึงบ้านสองหลังที่ซูการ์โนเคยอยู่อาศัยตอนพลัดถิ่น ในวันที่ 14 มกราคม ค.ศ. 1934 เขาพลัดถิ่นไปที่เมืองเอินเดอ เกาะโฟลเร็ซ โดยอาศัยที่นี่ระหว่าง ค.ศ. 1934–1938 บ้านที่เอินเดอปัจจุบันเป็นพิพิธภัณฑ์ หลังจากนั้น เขาก็พลัดถิ่นไปที่เมืองเบิงกูลู จังหวัดเบิงกูลู จนถึง ค.ศ. 1942

**อ้างอิง**
หมวดหมู่:ซูการ์โน
หมวดหมู่:บ้านในประเทศอินโดนีเซีย
อัลกิสวะฮ์

อัลกิสวะฮ์ (الكسوة) เป็นเมืองในเขตผู้ว่าราชการรีฟดิมัชก์ ประเทศซีเรีย อยู่ห่างจากดามัสกัสไปทางทิศใต้ประมาณ order=flip เป็นสถานที่ที่มียุทธการที่มัรญุศเศาะฟัรใน ค.ศ. 1303

**ประวัติ**
ใน ค.ศ. 1838 อีไล สมิธ บันทึกว่า อัลกิสวะฮ์เป็นหมู่บ้านที่มีประชากรส่วนใหญ่นับถือศาสนาอิสลามนิกายซุนนี

**อ้างอิง**

**บรรณานุกรม**
cite book|last1=Robinson|first1=E.|authorlink1=Edward Robinson (scholar)|last2=Smith|first2=E.|authorlink2=Eli Smith|year=1841|url=http://archive.org/details/biblicalresearch03robiuoft |title=Biblical Researches in Palestine, Mount Sinai and Arabia Petraea: A Journal of Travels in the year 1838|  location=Boston|publisher=Crocker & Brewster|volume=3 

**แหล่งข้อมูลอื่น**
  More information for Kiswe city-  Main site for the city
หมวดหมู่:เมืองในประเทศซีเรีย
หมวดหมู่:สถานที่ที่มีประชากรในอำเภอมัรกัซรีฟดิมัชก์
มัสยิดใหญ่แห่งโฮฮอต

มัสยิดใหญ่แห่งโฮฮอต (p=Hū Hé Hào Tè Qīng Zhēn Dà Sì) เป็นมัสยิดในอำเภอหุยหมิน โฮฮอต เขตปกครองตนเองมองโกเลียใน ประเทศจีน โดยเป็นมัสยิดที่เก่าแก่และใหญ่ที่สุดในเขตปกครองตนเองมองโกเลียใน

**ประวัติ**
มัสยิดนี้สร้างขึ้นใน ค.ศ. 1693 โดยชาวหุย ต่อมาจึงปรับปรุงใหม่ใน ค.ศ. 1789 และ ค.ศ. 1923

**สถาปัตยกรรม**
มัสยิดนี้มีรูปแบบสถาปัตยกรรมแบบจีนและอาหรับ และสร้างด้วยอิฐดำ กินพื้นที่ 4,000 ตารางเมตร มีมินาเร็ตอันเดียวที่มีความสูง 15 เมตร และอ่างสาธารณะ

**ดูเพิ่ม**
 ศาสนาอิสลามในประเทศจีน- รายชื่อมัสยิดในประเทศจีน

**อ้างอิง**
หมวดหมู่:สิ่งก่อสร้างในเขตปกครองตนเองมองโกเลียใน
หมวดหมู่:มัสยิดที่สร้างเสร็จใน ค.ศ. 1693
โฮฮอต
คูจูกูริ

คูจูกูริ (Kujūkuri-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 15,343 คน 7,092 ครัวเรือน ความหนาแน่นประชากร 650 คนต่อตารางกิโลเมตร และมีพื้นที่ทั้งหมด sqmi ชื่อของเมืองมาจากชื่อของหาดคูจูกูริ ซึ่งเป็นชายหาดที่มีความยาวเป็นอันดับสองของญี่ปุ่น คำว่า "คูจูกูริ" แปลตรง ๆ หมายถึง "เก้าสิบเก้าริ" โดย "คูจูกุ" หมายถึง "เก้าสิบเก้า" และ "ริ" เป็นหน่วยวัดแบบเก่าซึ่งมีความยาวประมาณ 600 เมตร

**ภูมิศาสตร์**
คูจูกูริตั้งอยู่บนคาบสมุทรโบโซทางฝั่งทิศตะวันออกตอนกลาง อยู่ริมชายฝั่งมหาสมุทรแปซิฟิก อยู่ห่างจากนครชิบะ เมืองเอกของจังหวัด ประมาณ 30 กิโลเมตร และห่างจากใจกลางโตเกียว 60 ถึง 70 กิโลเมตร

**เทศบาลข้างเคียง**
จังหวัดชิบะ- โทงาเนะ- ซัมมุ- โออามิชิราซาโตะ

**ภูมิอากาศ**
คูจูกูริมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในคูจูกูริคือ 15.2 °C ปริมาณน้ำฝนเฉลี่ยต่อปีอยู่ที่ 1609 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.4 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของคูจูกูริค่อนข้างคงที่มาตลอด 40 ปีที่ผ่านมา

**ประวัติศาสตร์**
ในช่วงยุคเอโดะ พื้นที่นี้มีชื่อเสียงในเรื่องผลผลิตมันเทศ ในยุคเมจิ หมู่บ้านคาตาไกและโทโยอูมิได้รับการจัดตั้งขึ้นภายในอำเภอซัมบุ จังหวัดชิบะ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 หมู่บ้านคาตาไกได้รับการยกฐานะเป็นเมืองเมื่อวันที่ 10 เมษายน 1926 และเช่นเดียวกับหมู่บ้านโทโยอูมิในวันที่ 11 กุมภาพันธ์ 1940 ต่อมาเมืองทั้งสองได้รวมเข้ากับส่วนหนึ่งของหมู่บ้านนารุฮามะเมื่อวันที่ 31 มีนาคม 1955 เพื่อก่อตั้งเมืองคูจูกูริ

**การปกครอง**
คูจูกูริมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 14 คน เมืองคูจูกูริ รวมทั้งนครซัมมุ และเทศบาลอื่นในอำเภอซัมบุ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 2 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
พิพิธภัณฑ์ปลาซาร์ดีนคูจูกูริ
แม้ว่าสิ่งที่ยังคงเป็นอุตสาหกรรมหลักของคูจูกูริ คือ การประมงพาณิชย์ และการแปรรูปอาหาร (โดยเฉพาะการแปรรูปปลาซาร์ดีน) แต่เมืองนี้ก็จะรู้จักกันดีในฐานะเมืองตากอากาศริมชายหาด อันเนื่องมาจากสถานที่ติดทะเลและสภาพอากาศไม่รุนแรง และดึงดูดนักท่องเที่ยวมากกว่าล้านคนในแต่ละปี อีกทั้งคูจูกูริและเมืองโดยรอบก็ยังเป็นสถานที่โต้คลื่นยอดนิยมอีกด้วย มีโครงการที่เป็นความพยายามในการสร้างภาพลักษณ์ของเมือง เช่น การก่อสร้างถนนเก็บค่าผ่านทางสายโทงาเนะคูจูกูริ เพื่อพัฒนาการเข้าถึงของเมือง และการเปิดพิพิธภัณฑ์ปลาซาร์ดีนคูจูกูริ เพื่อให้เป็นจุดสนใจทางวัฒนธรรม

**การศึกษา**
คูจูกูริมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 2 แห่ง และมีโรงเรียนมัธยมปลายสังกัดคณะกรรมการการศึกษาจังหวัดชิบะ 1 แห่ง

**การขนส่ง**
แม้จะได้รับความนิยมในฐานะเมืองตากอากาศริมชายหาด แต่คูจูกูริก็ไม่มีรถไฟให้บริการและไม่มีทางหลวงสายหลักผ่าน

**สถานที่ท่องเที่ยว**
 หาดคูจูกูริ- พิพิธภัณฑ์ปลาซาร์ดีนคูจูกูริ

**เมืองพี่น้อง**
Japan เมืองคามิอิจิ จังหวัดโทยามะ ตั้งแต่กรกฎาคม 1965

**บุคคลที่มีชื่อเสียง**
 อิโน ทาดาตากะ - นักทำแผนที่ในยุคเอโดะ

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:เมืองในจังหวัดชิบะ
ช็อง แฮ-อิน

ช็อง แฮ-อิน (정해인; เกิด 1 เมษายน ค.ศ. 1988) เป็นนักแสดงชาวเกาหลีใต้ เขาปรากฏเป็นครั้งแรกในมิวสิกวีดีโอเพลง "โมยา" ของเอโอเอแบล็กเมื่อ ค.ศ. 2013 ก่อนเปิดตัวอย่างเป็นทางการผ่านละครโทรทัศน์เรื่อง คำสาปร้าย วิวาห์รัก ในปีถัดมา เขาเริ่มมีชื่อเสียงจากบทสมทบในเรื่อง ลิขิตฝันฉันและเธอ และ ฟ้าพลิก ชีวิตยังต้องสู้ ช็องได้รับบทนำครั้งแรกเมื่อ ค.ศ. 2018 ในเรื่อง สื่อในสายฝน  และยังได้รับการยอมรับจากบทนำของเขาในเรื่อง D.P. หน่วยล่าทหารหนีทัพ

**ผลงานการแสดง**

**ภาพยนตร์**

**ละครโทรทัศน์**

**เว็บซีรีส์**

**รายการโทรทัศน์**

**รางวัลและการเสนอชื่อ**

**อ้างอิง**

**แหล่งข้อมูลอื่น**
 6857187-  ช็อง แฮ-อิน ที่เอฟเอ็นซีเอนเตอร์เทนเมนต์
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:นักแสดงชายจากโซล
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:ศิลปินสังกัดเอฟเอ็นซีเอนเตอร์เทนเมนต์